Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 885

3. TELEPÜLÉSEK KIALAKÍTÁSA ÉS FEJLESZTÉSE Idõkeret: 13 hét Cél A település kialakulás történetiségének megismerése. A városiasodás folyamatának felismerése, a településen való eligazodás alapjainak elsajátítása. A lakókörnyezet esztétikus kialakítási igényeinek felismerése. A zöldnövényzet szerepének, a növényápolás alapjainak megismerése. A közlekedéstörténet megismerése. Készítsenek jármûmodellt, fejlõdjék tervezõi készségük, munkakultúrájuk. A gyalogos és a kerékpáros közlekedés alapszabályainak ismerete. A tömegközlekedés fõbb sajátosságainak, jellegzetes közlekedési eszközeinek bemutatása. A jármûhasználattal járó veszélyhelyzetek felismerése, a balesetek megelõzési lehetõségeinek megismerése. Követelmény Ismerje a települések kialakulásának történetét, a legfontosabb településtípusokat. Legyen tájékozott a városi fejlõdésben. Ismerje a város funkcionális egységeit, szerkezeti megoldásait. Legyen képes településrészletrõl egyszerûsített helyszínrajzokat és maketteket készíteni. Ismerje a zöld növények szerepét, a haszonkertek és a díszkertek közötti különbségeket. Tudja a környezetében található haszon- és dísznövényeket szakszerûen gondozni. Legyen jártas a biztonságos gyalogos és kerékpáros közlekedésben, a legbiztonságosabb közlekedési útvonal kiválasztásában. Legyen tájékozott a városi közlekedés, a tömegközlekedés történetében, fõbb sajátosságaiban. Ismerje a tervezés, kivitelezés folyamatát. A munkadarab-, a makett- és a modellkészítés szerszámait, munkafogásait és a kapcsolódó mûveleteket. Függõség Az ember fejlõdésének, a települések életének ismerete. A növények felépítésének és az élettelen környezettel való kapcsolatának ismerete. Jártasság a közlekedés alapvetõ szabályaiban; önálló közlekedési képesség megléte. Tervbemutatás szóban. Tartalom 3.1. Településtípusok és -szerkezetek (4) Településtörténet. A városiasodás. Településfunkciók és -szerkezetek. Települési modellek. 3.2. Zöldterületek (2) A zöldnövényzet szerepe környezetünkben. Növények ápolása. 3.3. Közlekedés a településeken (7) A közlekedés történetébõl. Közlekedési eszközök modellezése. (2) A közlekedés rendszere. Gyalogosan – kerékpárral. Tömegközlekedés. Kerékpáros közlekedés. Értékelés Az elkészített tervek és modellek osztályzattal való értékelése. Rendszerezés, elemzés szóbeli értékelése.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes